Gotická cesta

náhľad|Interiér evanjelického kostola v Štítniku s nástennými maľbami

**Gotická cesta** je kultúrno-turistická tematická trasa, zahŕňajúca súbor štyroch trás v historických regiónoch Gemer a Malohont. Spája významné stredoveké sakrálne pamiatky, najmä vidieckeho charakteru, ktoré sú v medzinárodnom meradle významné prítomnosťou stredovekej freskovej výmaľby. Dvanásť z kostolov Gotickej cesty bolo v roku 2022 zapísaných do zoznamu Európskeho dedičstva ako súbor lokalít s názvom Stredoveké nástenné maľby na Gemeri a v Malohonte.

## Okruhy Gotickej cesty
Trasa je zameraná na sakrálne pamiatky, ktoré sú v regiónoch Gemer a Malohont usporiadané do štyroch okruhov. 

### Štítnický okruh
náhľad|Evanjelický kostol v Štítniku
náhľad|Presbytérium evanjelického kostola v Koceľovciach
* Brdárka, evanjelický kostol
* Koceľovce, evanjelický kostol, európske dedičstvo
* Ochtiná, evanjelický kostol, európske dedičstvo
* Plešivec, reformovaný kostol, európske dedičstvo
* Roštár, evanjelický kostol
* Štítnik, evanjelický kostol, európske dedičstvo

### Jelšavský okruh
náhľad|Interiér Kostola Zvestovania Panne Márii v Chyžnom
* Chyžné, Kostol Zvestovania Panne Márii, európske dedičstvo
* Kameňany, evanjelický kostol, európske dedičstvo
* Rákoš, Kostol Najsvätejšej Trojice, európske dedičstvo
* Ratková, evanjelický kostol
* Revúca, Kostol sv. Vavrinca 
* Rybník, evanjelický kostol
* Šivetice, rotunda sv. Margity Antiochijskej, európske dedičstvo

### Rimavský okruh
náhľad|Evanjelický kostol v Rimavskej Bani
* Malé Teriakovce, evanjelický kostol
* Kraskovo, evanjelický kostol, európske dedičstvo
* Kyjatice, evanjelický kostol, európske dedičstvo
* Rimavská Baňa, evanjelický kostol, európske dedičstvo
* Rimavská Seč, reformovaný kostol
* Rimavské Brezovo, evanjelický kostol, európske dedičstvo
* Rimavské Janovce, Kostol sv. Jána Krstiteľa
* Žíp, reformovaný kostol

### Rožňavský okruh
náhľad|Reformovaný kostol v Slavci
* Brzotín, reformovaný kostol
* Dobšiná, evanjelický kostol 
* Henckovce, Kostol Všetkých svätých 
* Krásnohorské Podhradie, Kostol Všetkých svätých 
* Lipovník, Kostol sv. Jána Krstiteľa 
* Rakovnica, Kostol sv. Márie Magdalény 
* Rejdová, evanjelický kostol
* Rožňava, Katedrála Nanebovzatia Panny Márie
* Silica, reformovaný kostol
* Slavec, reformovaný kostol
* Vyšná Slaná, evanjelický kostol

## Gotická cesta v minulosti
Pojem Gotická cesta bol pôvodne používaný pre ideu tematickej kultúrno-poznávacej cesty naprieč Slovenskom, zavedenej v roku 1995, po vzore nemeckých turistických trás. Turistický okruh v dĺžke 276 km bol rozdelený na štyri okruhy, spišsko-gemerský, spišský okruh – tatranský, spišský okruh – pieninský a gemersko – rimavský okruh. V súčasnosti sa pojem používa pre štyri trasy v regiónoch Gemer a Malohont.

## Združenie Gotická cesta
O pamiatky Gotickej cesty sa stará Združenie Gotická cesta, ktoré zahŕňa dobrovoľníkov z radov odborníkov v oblasti pamiatkovej starostlivosti, turistického ruchu, zástupcov evanjelickej, rímskokatolíckej a reformovanej cirkvi a dotknutých samospráv. Združenie vzniklo 11. novembra 2007 ako výsledok niekoľkoročnej spolupráce rožňavských pamiatkárov s Regionálnou rozvojovou agentúrou v Rožňave. Registrované bolo v januári 2008. Snahou združenia je pracovať v prospech kultúrnych pamiatok nachádzajúcich sa na turistickej trase Gotická cesta na Gemeri. Združenie sa snaží tieto pamiatky sprístupňovať verejnosti, prepája ich vlastníkov a spolufinancuje ich obnovu a reštaurovanie. Združenie organizuje každoročný minifestival Gotická cesta otvorená a každé dva roky odbornú konferenciu Gotická cesta – Križovatka kultúry a dedičstva.

## Pozri aj
* Stredoeurópska železná cesta
* Slovenská banská cesta
* Slovenská železná cesta

## Iné projekty

## Referencie

## Externé odkazy
* Gotická cesta- oficiálna stránka združenia
* Za horami, za dolami- Gotická cesta v Banskobystrickom kraji
* Mapa pamiatok Gotickej cesty
* OOCR Gemer- profil Gotickej cesty

Kategória:Turistika na Slovensku
Kategória:Gemer
Kategória:Malohont